Rikunarita-ORG/Wikinium huggingface dataset:
# Tri (film)

| Tri |
| --- |
|  |
| Režija | Aleksandar Petrović |
| Scenario | Aleksandar Petrović |
| Predložak | *Paprat i vatra*; autor: Antonije Isaković |
| Uloge | Velimir Bata Živojinović Slobodan Perović Senka Veletanlić Voja Mirić Dragomir Gidra Bojanić Mića Tomić Branislav Jerinić |
| Premijera | 12. maja 1965 (1965-05-12) |
| Trajanje | 80 minuta |
| Zemlja |  SFR Jugoslavija |
| Jezik | srpskohrvatski |

Tri je jugoslovenski crno-beli ratni film snimljen 1965. u režiji Aleksandra Petrovića, poznat kao jedan od najznačajnijih ostvarenja Crnog talasa odnosno jugoslovenske kinematografije uopšte.

Scenario, koji je napisao Petrović, se temelji po motivima zbirke pripovedaka „Paprat i vatra“ Antonija Isakovića. Film je po strukturi omnibus i sastoji se od tri priče koje se događaju na početku, za vreme i pred kraj Drugog svetskog rata, a koje povezuje protagonist čiji lik tumači Bata Živojinović. Film se isticao izuzetno mračnim prikazom i depresivnim tonom koji je u značajnoj meri odstupao od dotadašnjih nepisanih pravila partizanskog filma. Pesma *Đelem, đelem*, koja se čuje na početku filma, postala je muzički lajtmotiv Petrovićevog sledećeg filma *Sakupljači perja*.

## Kratak sadržaj

Prva priča se događa na železničkoj stanici gde se nakon izbijanja Aprilskog rata okupljaju mobilisani pripadnici kraljevske vojske i gde fotograf sa govornom manom od strane mase bude proglašen za nemačkog špijuna i streljan. Druga priča prikazuje kako protagonist, koji se priključio partizanima, pred nemačkom poterom beži kroz močvaru i gde mu život spasi slučajni namernik koji se žrtvuje umesto njega. U trećoj priči protagonist kao oficir OZNA-e nakon oslobođenja mora odlučiti hoće li grupa saradnika okupatora, uključujući devojku koja mu se sviđa, biti streljana.

## Uloge

| Glumac
 | Uloga
 |
| --- | --- |
| Velimir Bata Živojinović | Miloš Bojanić
 |
| Slobodan Perović | Nevino optuženi
 |
| Senka Veletanlić | Devojka
 |
| Voja Mirić | Partizan
 |
| Dragomir Gidra Bojanić | Žandar
 |
| Mića Tomić | „Podbadač“ iz mase
 |
| Branislav Jerinić | Komandir
 |
| Nikola Kole Angelovski | Regrut
 |
| Milan Jelić | Regrut koji čeka voz
 |
| Mirjana Kodžić | Gospođa koja čeka voz
 |
| Vesna Krajina | Vera
 |
| Zlatibor Stoimirov | Poručnik
 |
| Gizela Vuković | Žena sa maramom
 |
| Ali Raner | Mladić
 |
| Stole Aranđelović |  |
| Laza Jovanović |  |
| Rajko Savelić |  |

## Nagrade

* „Tri“ je 1966. bio nominovan za Oskara za najbolji strani film.
* Bata Živojinović je dobio nagradu za najbolju mušku ulogu (Zlatna arena) na Festivalu jugoslovenskog filma u Puli.
* Udruženje za jugoslovensku filmsku kulturu i nauku je ovaj film svrstao na četrvto mesto najboljih jugoslovenskih filmova za period od 1947. do 1995. godine.

## Kulturno dobro

Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911-1999) za kulturno dobro od velikog značaja. Na toj listi se nalazi i film *Tri*.

## Izvori

## Vanjske veze

* *Tri* na sajtu IMDb
* Tri — filmska banka
# Ponedjeljak ili utorak

| Ponedjeljak ili utorak |
| --- |
| Režija | Vatroslav Mimica |
| Scenario | Fedor Vidas Vatroslav Mimica |
| Uloge | Slobodan Dimitrijević Pavle Vuisić Gizela Huml Fabijan Šovagović Srđan Mimica Rudolf Kukić Jagoda Kaloper Olivera Vučo Renata Freiskorn |
| Muzika | Miljenko Prohaska |
| Fotografija | Tomislav Pinter |
| Montaža | Katja Majer |
| Studio | Jadran film |
| Premijera | 1966 (1966) |
| Trajanje | 85 min. |
| Zemlja |  SFR Jugoslavija |
| Jezik | srpskohrvatski |

Ponedjeljak ili utorak je jugoslavenski igrani film snimljen 1966. godine u režiji Vatroslava Mimice. U njemu se Mimica, velikim dijelom naslanjajući se na temu i stil svog ranijeg filma *Prometej sa otoka Viševice*, nastojao istražiti odnos stanovnika tadašnje Jugoslavije prema svojoj nedavnoj prošlosti koja je prikazana kao izvor trauma. U njemu su se koristili moderni postupci, uključujući ne-linearnu narativnu strukturu. Mimici je to bio drugi film u karijeri nagrađen Velikom zlatnom arenom.

## Radnja

Marko Požgaj bavi se pisanjem, piše romane, radi za novine, živi kao podstanar i kasni sa plaćanjem stanarine. Rastavljen je, ima sina i lepu devojku te mnogo vremena provodi kontemplirajući o prošlosti, o budućnosti, o onome kako je moglo biti. Dok proživljava svakodnevicu, kroz misli mu se često provlači otac koji je stradao u ratu, ali i lepi trenuci poput vremena provedenog na kupalištu Sava te reminiscencije iz ranog, bezbrižnog detinjstva. Običan je dan, ponedjeljak ili možda utorak.

## Reference

## Vanjske veze

* *Ponedjeljak ili utorak* na sajtu IMDb
# Nizvodno od sunca

| Nizvodno od Sunca |
| --- |
|  |
| Žanr | Socijalna drama |
| Režija | Fedor Škubonja |
| Scenario | Stanislava Borisavljević |
| Uloge | Dragomir Bojanić Gidra Dina Rutić Aleksandar Gavrić |
| Muzika | Dušan Radić |
| Montaža | Kleopatra Hasijades |
| Premijera | 1969 (1969) |
| Trajanje | 95 min. |
| Zemlja | SFRJ  |
| Jezik | srpskohrvatski |

**Nizvodno od Sunca** je jugoslovenski igrani film snimljen 1969. godine snimljen u režiji Fedora Škubonje. Na Pulskom filmskom festivalu je osvojio Zlatnu arenu.

## Kratak sadržaj

Mlada učiteljica prva iskustva u svom pozivu stiče u zabačenom planinskom selu, koje nema školsku zgradu. Život seljaka, sukob dva zavađena roda, zatim sukob između vlasti i seljaka zbog seče državne šume potrebne za građu nove škole i prisustvo mlade učiteljice koja kroz dileme traga za istinom.

## Uloge

| Glumac
 | Uloga
 |
| --- | --- |
| Dragomir Bojanić Gidra | Bajo Bakić
 |
| Aleksandar Gavrić | Danilo
 |
| Boro Begović | Sredoje
 |
| Dina Rutić | učiteljica
 |
| Jovan Janićijević Burduš | Nikola
 |
| Jože Zupan | Vuk Bakić
 |
| Olivera Marković | Jovanova žena
 |
| Veljko Mandić | Jovan
 |
| Zlatko Madunić | šumar
 |

## Vanjske veze

* *Nizvodno od sunca* na sajtu IMDb
* Nizvodno od Sunca na www.filmovi.com(`sh`)
# Crveno klasje

| Crveno klasje |
| --- |
|  |
| Žanr | drama |
| Režija | Živojin Pavlović |
| Producent | Aleksandar Radulović |
| Scenario | Živojin Pavlović |
| Predložak | *Na kmetih*; autor: Joža Potrč |
| Uloge | Rade Šerbedžija |
| Muzika | Arhivska |
| Fotografija | Milorad Jakšić-Fanđo |
| Montaža | Olja Kršljanin |
| Studio | Centar FRZ (Beograd) Viba Film (Ljubljana) |
| Premijera | 28. decembra 1970 (1970-12-28) |
| Trajanje | 85 min. |
| Zemlja |  SFR Jugoslavija |
| Jezik | slovenački |

Crveno klasje (slovenski: *Rdeče klasje*) je jugoslovenski igrani film snimljen na slovenačkom jeziku 1970. godine u režiji Živojina Pavlovića. Predstavlja adaptaciju romana *Na selu* (slovenski: *Na kmetih*) Jože Potrča. Po stilu i temi se prilično naslanjao na Pavlovićev prethodni film *Zaseda*, koji je na kritički način, odnosno u stilu Crnog talasa, prikazivao prve godine tadašnjeg jugoslovenskog komunističkog režima. Iako je reakcija protiv filmova i autora Crnog talasa već bila započela, *Crveno klasje* je na Filmskom festivalu u Puli osvojilo Veliku zlatnu arenu.

## Kratak sadržaj

Bivši partizan, a posle rata omladinski aktivista, odlazi u jedno selo u Štajerskoj da od seljaka otkupi letinu i ubedi ih da uđu u zadrugu. Posle prividnih uspeha i stvarnih neuspeha, on ispunjava partijski zadatak. Zadruga je osnovana, ali njen nastanak nije rezultat ubeđivanja, nego pretnji i ucena. Rastrzan tim saznanjem, a intimno nesrećan zbog poraza u ljubavi, on u trenutku ostvarenja svoje društvene misije, ubija nedužnog čoveka.

## Uloge

| Glumac
 | Uloga
 |
| --- | --- |
| Rade Šerbedžija | Južek Hedl
 |
| Irena Glonar | Tunika
 |
| Majda Grbac | Hana
 |
| Majda Potokar | Zefa
 |
| Angelca Hlebce | Liza
 |
| Arnold Tovornik |  |
| Jože Zupan |  |
| Matjaz Turk |  |
| Maks Furijan |  |
| Stane Potisk |  |

## Vanjske veze

* *Crveno klasje* na sajtu IMDb
* Crveno klasje - filmska banka
# Sutjeska (film)

| Sutjeska |
| --- |
| Žanr | ratni drama |
| Režija | Stipe Delić |
| Scenario | Sergej Bondarčuk, Branimir Šćepanović i Miljenko Smoje |
| Uloge | Richard Burton, Ljuba Tadić, Velimir Bata Živojinović, Ljubiša Samardžić, Neda Arnerić, Boris Dvornik, Milena Dravić, Stole Aranđelović, Kole Angelovski i Janez Vrhovec. |
| Muzika | Mikis Teodorakis |
| Premijera | 1973 |
| Jezik | Srpskohrvatski |
| Trajanje | 117 min. |
| Država | SFR Jugoslavija |
| *Sutjeska* na Internet Movie Database |

*Za ostala značenja vidi Sutjeska*
**Sutjeska** je jugoslavenski ratni film snimljen godine 1973.
Povodom tridesetogodišnjice bitke na Sutjesci. Snimljen je u Nacionalnom parku Sutjeska i važi za jedan od najskupljih filmova u istoriji kinematografije SFR Jugoslavije.

Poznat je i po tome što je Josip Broz Tito aktivno sudjelovao u njegovom snimanju, inzistirajući da njegov lik tumači poznati britanski glumac Richard Burton te po tome što je osobno nadgledao snimanje scene koja rekonstruira njegovo ranjavanje u bici.

## Uloge

| Glumac
 | Uloga
 |
| --- | --- |
| Richard Burton | Josip Broz Tito
 |
| Ljuba Tadić | Sava Kovačević
 |
| Bata Živojinović | Nikola
 |
| Boris Dvornik | Ivan
 |
| Milena Dravić | Vera
 |
| Miroljub Lešo | Boro
 |
| Irena Papas | Borina majka
 |
| Ljubiša Samardžić | Stanojlo
 |
| Kole Angelovski | partizan
 |
| Gunter Meisner | Nemački general
 |
| Petar Banićević | Kapetan William Deakin
 |
| Relja Bašić | Kapetan Stjuart
 |
| Neda Arnerić | Jagoda
 |
| Rade Marković | Radoš
 |
| Stole Aranđelović | pop
 |
| Miloš Kandić | partizan
 |

## Vanjske veze

* *Sutjeska* na sajtu IMDb
# Kuća (film, 1975)

*Za ostale upotrebe, pogledajte Kuća (razvrstavanje).*

| Kuća |
| --- |
| Režija | Bogdan Žižić |
| Scenario | Željko Senečić Bogdan Žižić |
| Uloge | Fabijan Šovagović Jagoda Kaloper Rade Marković Ana Karić |
| Muzika | Tomica Simović |
| Fotografija | Tomislav Pinter |
| Montaža | Radojka Tanhofer |
| Studio | Croatia Film Jadran Film |
| Premijera | 10. jula 1975 (1975-07-10) |
| Trajanje | 91 min. |
| Zemlja |  SFR Jugoslavija |
| Jezik | srpskohrvatski |

Kuća je jugoslavenski igrani film snimljen 1975. godine u režiji Bogdana Žižića kome je to bio cjelovečernji režijski debi. Po žanru je drama, a protagonist, koga tumači Fabijan Šovagović je sredovječni direktor trgovačkog poduzeća koji se zaljubi u mladu ženu (čiji lik tumači Jagoda Kaloper) te joj zbog toga pomaže da vrati veliku kuću koju su njenim roditeljima oduzele komunističke vlasti nakon Drugog svjetskog rata. Radnja prikazuje kako joj zahvaljujući svojim vezama uspijeva vratiti kuću, te se potom vjenča i u njoj počne živjeti, ali ubrzo shvaća da su troškovi njenog održavanja preveliki čak i za direktorsku plaću, te je prisiljen na pronevjeru sredstava iz tvrtke. *Kuća* je premijerno prikazana na Pulskom festivalu gdje je postigla veliki uspjeh i dobila Veliku zlatnu arenu.

## Uloge

| Glumac
 | Uloga
 |
| --- | --- |
| Fabijan Šovagović | Branko
 |
| Jagoda Kaloper | Seka
 |
| Rade Marković | Saša
 |
| Ana Karić | Tereza
 |
| Franjo Majetić | Majstor Franc
 |
| Marija Kon | Sekina majka
 |
| Krešimir Zidarić | Žarko
 |
| Smiljka Bencet | Mara
 |
| Edo Peročević | Vlado
 |
| Vjera Žagar-Nardeli | Sekretarica
 |
| Otokar Levaj | Maks
 |
| Zvonimir Jurić | Bracek
 |
| Mladen Crnobrnja |  |
| Relja Bašić | Arhitekt
 |
| Tatjana Verdonik |  |

## Vanjske veze

* *The House* na sajtu IMDb
# Idealist (film)

| Idealista |
| --- |
| Žanr | drama |
| Režija | Igor Pretnar |
| Scenario | Igor Pretnar Vitomil Zupan |
| Predložak | *Martin Kačur*; autor: Ivan Cankar |
| Uloge | Radko Polič Milena Zupančić Dare Ulaga Stevo Žigon |
| Muzika | Bojan Adamič |
| Fotografija | Mile de Gleria |
| Montaža | Dušan Povh |
| Studio | Viba film  |
| Premijera | 15. aprila 1976 (1976-04-15) |
| Trajanje | 122 min. |
| Zemlja |  Jugoslavija. |
| Jezik | slovenački |

Idealist je jugoslavenski igrani film snimljen 1976. godine u režiji Igorja Pretnara. Predstavlja adaptaciju romana *Martin Kačur* Ivana Cankara. Radnja se događa na prijelazu iz 19. u 20. vijek, i prikazuje kako je učitelj (čiji lik tumači Radko Polič) zbog sukoba sa crkvenim i državnim vlastima premješten u malo mjesto, gdje će porodične i druge nesreće dovesti u iskušenje njegov idealizam. *Idealist* je prikazan na Pulskom festivalu gdje je dobio Zlatnu arenu za najbolji film, isto kao i Polič i Milena Zupančič za najbolju mušku i žensku ulogu. Također je prikazan i na Moskovskom filmskom festivalu, gdje je Milena Zupančič također osvojila nagradu za najbolju ženskiu ulogu.

## Uloge

* Radko Polič ... Martin Kačur
* Milena Zupančič ... Tončka
* Dare Ulaga ... Ferjan
* Stevo Žigon ... duhovnik iz Zapolja
* Arnold Tovornik ... duhovnik iz Blatnega Dola
* Bert Sotlar ... župan Blatnega Dola
* Janez Albreht ... Grajzar
* Marjeta Gregorač ... Minka

## Reference

## Vanjske veze

* *Idealist* na sajtu IMDb
# Petrijin venac (film)

*Za ostale upotrebe, pogledajte Petrijin venac (razvrstavanje).*

| Petrijin venac |
| --- |
|  |
| Režija | Srđan Karanović |
| Producent | Milan Žmukić Aleksandar Stojanović |
| Scenario | Srđan Karanović Rajko Grlić |
| Predložak | *Petrijin venac*; autor: Dragoslav Mihailović |
| Uloge | Mirjana Karanović Dragan Maksimović Pavle Vuisić Marko Nikolić |
| Muzika | Zoran Simjanović |
| Fotografija | Živko Zalar |
| Montaža | Branka Čeperac |
| Studio | Centar film Beograd |
| Premijera | 22. februara 1980 (1980-02-22) |
| Trajanje | 99 min. |
| Zemlja |  SFR Jugoslavija |
| Jezik | srpskohrvatski |

Petrijin venac je jugoslovenski film snimljen 1980. godine u režiji Srđana Karanovića. Film je snimljen po motivima preuzetim iz istoimene knjige Dragoslava Mihailovića.

Film je sniman u Senjskom Rudniku. U ovom filmu Petriju je glumila Mirjana Karanović kojoj je to bila prva uloga. Ulogu stare Petrije i naratora imala je Darinka Živković (1928-2013), naturščik.

Inspiracija za lik Petrije bila je Milena Stefanović iz rudarskog naselja Ravna reka kod Ćuprije.

Jugoslovenska kinoteka u saradnji sa VIP mobajlom i Centar filmom je restaurisala ovaj filmski klasik.
Pretpremijerno film je prikazan u Čačku 12 novembra a premijerno u svečanoj sali Jugoslovenske kinoteke 15 novembra 2018.

## Radnja

Radnja se odvija u malom rudarskom mestu u Srbiji i obuhvata prederatni, ratni i posleratni period. Priča o tragičnom životnom putu nepismene žene sa sela, o njenom životu sa trojicom ljudi koje je volela. Njen životni put pun trpljenja, samoće, razočaranja, nadanja i ljubavi, prerasta u simbol čovekove pobede.

## Uloge

| Glumac
 | Uloga
 |
| --- | --- |
| Mirjana Karanović | Petrija
 |
| Darinka Živković | stara Petrija (narator)
 |
| Dragan Maksimović | Misa, Petrijin drugi muž
 |
| Pavle Vuisić | Ljubiša
 |
| Marko Nikolić | Dobrivoje, Petrijin prvi muž
 |
| Mića Tomić | fotograf
 |
| Ljiljana Krstić | svekrva - Vela Bugarka
 |
| Olivera Marković | vračara
 |
| Veljko Mandić | Kamenče
 |
| Miloš Žutić | inženjer Marković
 |
| Rade Marković | Doktor Nikolić
 |
| Branko Cvejić | Doktor Stanimirović
 |
| Dušan Antonijević | Železničar
 |
| Bogosava Nikšić | Bolničarka (kao Bogosava Bijelić)
 |
| Ljudmila Lisina | Ruskinja
 |

## Reference

## Vanjske veze

* *Petrijin venac* na sajtu IMDb
* Petrijin venac - Centar film
* Petrijin venac - filmska banka
* „Petrijin venac" premijerno prikazan u Čačku (Politika, G. Otašević, 12. novembar 2018.)
* Karanović: Hteo sam da napravim drugačiji film o selu (B92, 16. novembar 2018)
# Pad Italije

| Pad Italije |
| --- |
|  |
| Žanr | Ratni |
| Režija | Lordan Zafranović |
| Producent | Sulejman Kapić Nikola Popović |
| Scenario | Mirko Kovač Lordan Zafranović |
| Uloge | Danijel Olbricki Ena Begović Gorica Popović Mirjana Karanović |
| Muzika | Alfi Kabiljo |
| Montaža | Josip Remenar |
| Studio | Jadran film Centar film |
| Premijera | 7. jula 1981 (1981-07-07) |
| Trajanje | 113 minuta |
| Zemlja | SFRJ  |
| Jezik | srpskohrvatski |

Pad Italije je jugoslavenski partizanski film snimljen 1981. godine u režiji Lordana Zafranovića, poznat kao jedan od najuspješnijih, ali i kontroverznijih ostvarenja njegove filmografije.

Velkim dijelom je inspiriran događajima iz Zafranovićevog djetinjstva, odnosno godinama provedenim na otoku Šolta za vrijeme okupacije talijanskih fašista u Drugom svjetskom ratu. Protagonist, kojeg tumači poljski glumac Danijel Olbricki, je komandant lokalnog partizanskog odreda na jednom dalmatinskom otoku koji se 1943. godine bori protiv talijanskih snaga i koji, nakon što Italija kapitulira oslobodi otok. Radnja prikazuje kako se nakon toga odaje životnim užicima, velikim dijelom motiviran ljubavi prema lijepoj kčeri lokalnog bogataša (čiji lik tumači Ena Begović), a zbog čega će zanemariti obranu otoku i omogućiti njemačkim snagama i njihovim ustaškim i četničkim saveznicima da se iskrcaju i počine brojna zlodjela nad lokalnim stanovništvom.

*Pad Italije* je premijerno prikazan na Pulskom festivalu gdje je pobijedio u jednoj od najvećih konkurencija u povijesti te manifestacije. Poslije Pule su se, međutim, zaredale brojne kritike, prije svega iz redova SUBNOR-a, čiji su predstavnici zamjerali prikaz partizana kako se odaju alkoholu i seksu. U javnosti je također ostao upamćen za tadašnji partizanski film neuobičajenim erotskim scenama, a zahvaljujući kojima je Ena Begović u svojoj prvoj ulozi postala velika zvijezda tadašnjeg jugoslavenskog filma.

## Uloge

| Glumac
 | Uloga
 |
| --- | --- |
| Danijel Olbrihski | Davorin
 |
| Ena Begović | Veronika
 |
| Gorica Popović | Božica
 |
| Miodrag Krivokapić | Andro
 |
| Izet Hajdarhodžić | Lovre
 |
| Dušan Janićijević | Ljubo
 |
| Ljiljana Krstić | Antica
 |
| Mirjana Karanović | Mare
 |
| Dragan Maksimović | Rafo
 |
| Velimir Bata Živojinović | Grgo Krsturin
 |
| Snežana Savić | Krasna
 |
| Frano Lasić | Niko
 |
| Mira Župan | Luce
 |
| Tonko Lonza | Fra Blago
 |
| Miroljub Lešo | Vasilij Denisenko, Čerkez
 |
| Antun Nalis | Sveštenik
 |
| Ranko Gučevac | Četnik
 |
| Alenka Rančić |  |
| Zaim Muzaferija |  |

## Reference

## Vanjske veze

* *Pad Italije* na sajtu IMDb
* Profil na portalu mojtv.hr
# Zadah tela

| Zadah tela |
| --- |
|  |
| Žanr | Drama |
| Režija | Živojin Pavlović |
| Producent | Dragoljub Vojnov |
| Scenario | Živojin Pavlović Slobodan Golubović Leman |
| Uloge | Dušan Janićijević Rade Šerbedžija Ljiljana Međeši Zijah Sokolović |
| Muzika | Arhivska |
| Fotografija | Aleksandar Petković |
| Montaža | Olga Skrigin |
| Studio | Film Danas Viba film Union film |
| Premijera | 1983 (1983) |
| Trajanje | 99 min. |
| Zemlja |  SFR Jugoslavija |
| Jezik | srpskohrvatski |

Zadah tela je jugoslovenski igrani film snimljen 1983.. godine u režiji Živojina Pavlovića. Po žanru je drama, a protagonista, čiji lik tumači Dušan Janićijević, je železničar koji sticajem okolnosti ostaje bez porodice. Radnja prikazuje kako pokušava započeti novi život u novom gradu, okružen hedonističkim i sirovim prijateljima, ali kako u tome ne uspeva, što dovodi do naizgled besmislenog nasilnog čina. *Zadah tela* je postigao veliki uspeh na Pulskom filmskom festivalu gdje je osvojio četiri Zlatne arene.

Filmu je dodatni publicitet donela scena silovanja u kojoj se lik koji tumači Rade Šerbedžija pojavljuje gole stražnjice. Producenti su, u skladu sa tadašnjom praksom jugoslovenske kinematografiije da se filmovi reklamiraju "najsočnijim" sadržajem upravo tu scenu stavili na plakat. To je Šerbedžiju razbesnilo te je od producenata zahtevao da poster povuku; na kraju je sa njima postignut kompromis tako što se na originalni plakat stavio spisak nagrada za film koji pokriva "nezgodne" delove.

## Uloge

| Glumac
 | Uloga
 |
| --- | --- |
| Dušan Janićijević | Bora
 |
| Rade Šerbedžija | Pančo
 |
| Ivo Ban | inženjer
 |
| Janez Vrhovec |  |
| Ljiljana Međeši | Milka
 |
| Ljiljana Šljapić | Lela
 |
| Metka Franko | Majda
 |
| Zijah Sokolović | Pančov brat
 |
| Angelca Hlebce |  |
| Stojan Stole Aranđelović | Milkin otac
 |
| Maks Bajc |  |
| Zinaid Memišević |  |
| Džemail Makšut |  |
| Boško Milošević |  |
| Janez Rohaček | Jamnikar
 |
| Niko Goršič |  |

## Vanjske veze

* *Zadah tela* na sajtu IMDb
* Zadah tela na www.filmovi.com (`sh`)
# Otac na službenom putu

| Otac na službenom putu |
| --- |
| filmski poster |
| Žanr | Drama |
| Režija | Emir Kusturica |
| Producent | Mirza Pašić |
| Scenario | Abdulah Sidran |
| Uloge | Predrag Miki Manojlović, Mirjana Karanović, Mira Furlan, Mustafa Nadarević, Predrag Laković, Pavle Vujisić, Slobodan Aligrudić, Moreno De Bartoli |
| Muzika | Zoran Simjanović |
| Fotografija | Vilko Filač |
| Montaža | Andrija Zafranović |
| Premijera | maja 1985 (1985-05)
Cannes |
| Trajanje | 136 min. |
| Zemlja | SFRJ |
| Jezik | srpskohrvatski |
| Bruto prihod | 25.053 $ (samo Zapadna Njemačka) 16.131 $ (samo SAD) |
| *Otac na službenom putu* na Internet Movie Database |

Otac na službenom putu (1985) je dramski film reditelja Emira Kusturice. Scenario je napisao Abdulah Sidran. Glavne uloge tumače Moreno De Bartoli, Predrag Miki Manojlović, Mirjana Karanović, Mira Furlan, Mustafa Nadarević i Predrag Laković.

## Radnja filma

Priča filma se odvija u ranim pedesetim godinama, u političkoj istoriji Jugoslavije poznatim pod imenom 'vreme informbiroa'. Meho, otac iz naslova filma, uspešan je činovnik na republičkom nivou. Jedna njegova neoprezna i usputna izjava pred ljubavnicom, udružena sa njenom ljubomorom i osvetoljubivošću, odvodi ga u zatvor. To će izazvati seriju promena u njegovom životu i u životu njegove porodice. Njegov mlađi sin, šestogodišnji Malik, posmatra i komentariše sve što se događa oko njega, ali će tu biti dosta stvari koje on neće moći nikada da razume.

## Nagrade i nominacije

Film je neočekivano osvojio *Zlatnu palmu* na Kanskom filmskom festivalu (1985). Bio je nominovan za nagradu Oskar Američke filmske akademije za najbolji film vanengleskog govornog područja.

## Uloge

* Predrag Miki Manojlović
* Mirjana Karanović
* Mira Furlan
* Mustafa Nadarević
* Predrag Laković
* Eva Ras
* Pavle Vujisić
* Slobodan Aligrudić
* Moreno De Bartoli

## Vanjske veze

* *When Father Was Away on Business* na sajtu IMDb
* *Otac na službeom putu* na Rotten Tomatoes